फोनपे

फोनपे एक डिजिटल पेमेंट सेवा प्रदान करने वाली एक कंपनी है, जिसका मुख्यालय बैंगलोर, भारत में स्थित है। इसकी स्थापना दिसम्बर 2015 में समीर निगम, राहुल चारी और बुर्जिन इंजीनियर ने की थी। यह एक एप है, जो अगस्त 2016 से यूपीआई का इस्तेमाल कर पैसे के आदान प्रदान की सुविधा प्रदान करता है।

यह एप 11 भारतीय भाषाओं में उपलब्ध है। इस एप का इस्तेमाल कर लोग रकम भेज या प्राप्त कर सकते हैं। इसके अलावा मोबाइल रीचार्ज, डीटीएच, डाटा कार्ड एवं अन्य बिल भी भर सकते हैं। इसके अलावा यह कर बचाने वाले फ़ंड, बीमा, म्यूचुअल फ़ंड और सोना खरीदने की सुविधा भी देता है।

इतिहास
एफ़एक्समार्ट को यह कार्य करने हेतु 26 अगस्त 2014 को लाइसेन्स प्राप्त हुआ था। इसके बाद दिसम्बर 2015 में फोनपे अस्तित्व में आया। अप्रैल 2016 में इसे फ्लिपकार्ट ने खरीद लिया। फ्लिपकार्ट के खरीदने के बाद एफ़एक्समार्ट का लाइसेंस फोनपे को स्थानांतरित हो गया और इसका नाम बदल कर फोनपे वैलट रख दिया गया। इसके बाद फोनपे के संस्थापक समीर निगम को कंपनी के सीईओ के रूप में नियुक्त किया गया।

सन्दर्भ

बाहरी कड़ियाँ
 आधिकारिक वेबसाइट

श्रेणी:भारत में मोबाईल बैंकिंग
श्रेणी:भारत में ई-कॉमर्स